ललित यादव ने शानदार कैच पकड़ा, MSD ने खलील के ओवर में जड़े 2 छक्के; मैच मोमेंट्स
Indian Premier League Chennai vs Delhi. IPL Cricket Match Moments Updates on Dainik Bhaskar. फैंस में कैप्टन कूल के नाम से मशहूर पूर्व भारतीय कप्तान महेंद्र सिंह धोनी अपने साथी खिलाड़ियों के साथ फ्रेंडली रहते हैं।
फैंस में कैप्टन कूल के नाम से मशहूर पूर्व भारतीय कप्तान महेंद्र सिंह धोनी अपने साथी खिलाड़ियों के साथ फ्रेंडली रहते हैं। वे कभी-कभार अपने साथी खिलाड़ियों के साथ मजाक-मस्ती भी करते हैं। बुधवार रात IPL-16 के 55वें मुकाबले के टॉस से पहले फनी मूड में नजर आए।
CSK और DC मैच से पहले वे दीपक चाहर को मजाकिया लहजे में थप्पड़ मारकर डराते नजर आए, हालांकि दीपक अपने कप्तान के मजाक को पहले ही भांप गए और हंसकर डरने की एक्टिंग करने लगे। इस मुकाबले को CSK ने 27 रनों से जीत लिया।
इस मुकाबले के दौरान कुछ ऐसे ही रोचक लम्हे देखने को मिले, जिन्हें देख फैंस खुश हो गए। इस स्टोरी में आप मैच के कुछ ऐसे ही टॉप मोमेंट्स के बारे में पढ़ेंगे...
धोनी ने चाहर को थप्पड़ मारकर डराया 
चेन्नई सुपर किंग्स के कप्तान MS धोनी ने अपने टीम के खिलाड़ी दीपक चाहर को डरा दिया। दरअसल, धोनी मैच से पहले टॉस के बाद वापस जा रहे थे, वहीं चाहर ड्वेन ब्रावो के साथ खड़े थे। धोनी ने वहां आकर चाहर को थप्पड़ मारने की एक्टिंग की।
ललित यादव ने पकड़ा डाइविंग कैच 
दिल्ली कैपिटल्स के खिलाड़ी ललित यादव ने शानदार कैच पकड़ा। 12वें ओवर में ललित गेंदबाजी कर रहे थे। अजिंक्य रहाणे स्ट्राइक पर थे। ओवर की पहली बॉल पर रहाणे ने स्ट्रेट शॉट खेला। ललित यादव ने बिना समय गवाएं दाएं की ओर डाइव लगाई और शानदार कैच लपका। ललित का देख अंपायर भी दंग रह गए।
इम्पैक्ट- इस विकेट के बाद दिल्ली को मैच में वापसी करने का मौका मिला। इस ओवर में 5 और इसके अगले ओवर में 6 रन आए।
खलील के ओवर में धोनी ने जमाईं 3 बॉउंड्री 
मैच का 19वां ओवर खलील कर रहे थे। उनके ओवर में चेन्नई के कप्तान धोनी ने 3 बॉउंड्री लगा दीं। इसमें 2 छक्के और 1 चौका शामिल रहा। इस ओवर में धोनी ने कुल 19 रन बनाए, 1 रन वाइड से और 1 रन बाय का आया।
इम्पैक्ट- इस ओवर से चेन्नई को अच्छी बढ़त मिल गई और टीम ने 20 ओवर में 165+ का आंकड़ा पार कर लिया।
उधयनिधि स्टालिन मैच देखने पहुंचे
तमिलनाडु CM एम के स्टालिन के बेटे और तमिलनाडु के स्पोर्ट्स मिनिस्टर उधयनिधि स्टालिन मैच देखने पहुंचे। उधयनिधि स्टालिन इससे पहले भी राजस्थान के खिलाफ चेन्नई का मैच देखने आए थे।
अब देखें मैच से जुड़े फोटोज...
